**Pilotering av regional veiledertjeneste**  
*Et samarbeid mellom KS og Diginettverkene*

**Om SkoleSec-prosjektet**

KS initierte våren 2020 forprosjektet [SkoleSec](http://www.skolesec.no) med formål å styrke arbeidet med personvern og informasjonssikkerhet knyttet til elevers digitale læringsmiljø. På kort sikt er målet å stille verktøy og ressurser til disposisjon slik at kommunene kan gjennomgå de læringsressursene og samhandlingsløsninger som i dag brukes mest. På lengre sikt skal SkoleSec bidra til at vi får en mer samordnet sektor i samspill med andre sentrale ressursmiljøer og leverandørmarkedet.

**Regional veiledertjeneste**

I veiledertjenesten får deltakende kommuner hjelp til å kartlegge, prioritere, gjennomføre og evaluere arbeidet med personvern og informasjonssikkerhet i oppvekstsektoren i egen kommune. Blant temaene en vil må mer kompetanse i er anskaffelse av digitale læremidler og -ressurser, inngåelse av databehandleravtaler, gjennomføring av risikovurdering og personvernkonsekvensvurderinger og lignende.

Målgruppen for tiltaket er skoleeiere og skoleledere, men også rådgivere i skoleadministrasjoner. Valg av målgruppe er gjort fordi målgruppen ofte er delegert behandlingsansvar for utdanningsområdet. Det er dette leddet som i størst mulig grad har mulighet til å nå helt ut, og leddet vil også ofte være det oppfølgende organ mot kommunens internkontroll og styringssystemer.

Veiledere fra diginettverkene vil sammen fungere som et veilederteam for kommuner i regionen som ønsker å delta i piloten.

**Hva vil din kommune oppnå ved deltakelse?**

Ved å delta som kommune i prosjektet vil din kommune oppnå:

* Solid kompetanseheving med anerkjente kapasiteter innenfor personvern og informasjonssikkerhet
* Gode muligheter for nettverksbygging og etablering av samarbeidsfora
* Tilgang til ressurser og personell som kan kontaktes for veiledning
* En bedre oversikt over egen kommunes nåsituasjon i arbeidet med personvern og informasjonssikkerhet innen oppvekstsektoren
* Hjelp til å definere dagens utfordringer i egen kommune og gjøre prioriterte forbedringer og endringer
* Økt kunnskap om tilgjengelige ressurser
* Mulighet til å gi personvern og informasjonssikkerhetsarbeid i egen kommune en ny giv

**Innhold i veiledningen**

Veiledningen har satt følgende kompetansemål for pilotkommunene:

|  |  |
| --- | --- |
| **Kompetansemål** | **Innhold i veiledning** |
| Være i stand til å gjennomføre kartlegging av hvordan personvern og informasjonssikkerhet er ivaretatt innen oppvekstfeltet i kommunen | * Veiledning i hvordan gjennomføre en grundig kartlegging – hvordan kartlegge og hva skal man kartlegge? * Forståelse for hvordan personvern og informasjonssikkerhet blir ivaretatt i skoleeierleddet og kommunen for øvrig og skolene |
| Være i stand til å prioritere videre arbeid med personvern og informasjonssikkerhet innen oppvekstfeltet i kommunen | * Veiledning i å prioritere hva som er viktig å få på plass først, på bakgrunn av kartlegging * Forståelse for prioriteringsrekkefølge |
| Være i stand til å gjennomføre og følge opp en ROS, DPIA, DBA o.l. | * Et system eller en metode for gjennomføring av ROS, DPIA, DBA o.l. |

Tabell 1 - Kompetansemål

**Hva vil det kreve av din kommune å delta?**

Det er utarbeidet en overordnet prosjektplan for hvilke aktiviteter som vil være en del av piloteringen av veiledertjenesten. I tillegg til noen felles aktiviteter, må det påregnes noe arbeid i den enkelte kommune mellom samlingene.

|  |  |  |
| --- | --- | --- |
| **Fase** | **Tidsrom** | **Aktiviteter** |
| Oppstart | [dato] | * Delta på felles oppstartssamling med veilederteam og andre pilotkommuner * Utarbeide og forankre mandat, målbilde, omfang og prosjektplan |
| Kartlegging | [dato] | * Innhente informasjon om kommunens arbeid med personvern og informasjonssikkerhet |
| Nåsituasjon og tiltak | [dato] | * Delta på felles workshop (fysisk og/eller digitalt) for å analysere nåsituasjon, definere dagens utfordringer og prioritere forbedringstiltak i tiltaksplan |
| Gjennomføring | [dato] | * Gjennomføre tiltaksplan med støtte til gjennomføring fra veilederteamet |
| Evaluering | [dato] | * Delta i evaluering av pilotprosjektet |

Tabell 2 - Tentativ prosjektplan

**Hvordan melde din interesse?**

Diginettverket vil arrangere et åpent informasjonsmøte på Teams ***[dato]*** hvor det vil bli gitt mer informasjon om veiledertjenesten. Mer informasjon og påmelding til informasjonsmøte er tilgjengelig på [nettsider].

Dersom din kommune ønsker å melde sin interesse for deltakelse i pilotprosjektet ber vi dere fylle ut følgende [søknadsskjema]. Frist for å melde sin interesse for deltakelse er ***[dato].***

Har dere spørsmål eller ønsker ytterligere informasjon, ta gjerne kontakt med prosjektmedarbeider [kontaktperson].